GiliGold/VAD_KnessetCorpus huggingface dataset:
יוסי כץ: ציפי לבני:     	הבנתי מהדברים שלך, ד"ר יפה זילברשץ, שלא יתקבל תיקון אלא אם הוא נעשה בחוק היסוד, ומתוך הדברים שאתה אומר, שלא יתקבל תיקון אלא אם כן הוא נעשה בחוק יסוד.
יוסי כץ: האם נקבל תיקון בחוק יסוד א' שנעשה דרך חקיקת חוק יסוד ב', ומה הופך את אותו ב' לחוק יסוד?
יוסי כץ: קלוד קליין:     	אין תשובה לעניין הזה.
יוסי כץ: דליה רבין - פילוסוף:     	השאלה היא אם השם קובע או לא.
יוסי כץ: קלוד קליין:     	השם קובע.
יוסי כץ: נדמה לי שבית המשפט בכל זאת היה מסתפק באימרה שזה חוק יסוד, ואולי זה לא חייב להיות תיקון לחוק יסוד: הממשלה.
יוסי כץ: לכן אני חושב שיש כאן הסכמה בין רוב המשפטנים שזה חייב להיות בחוק יסוד או בחוק היסוד ברוב הרגיל.
יוסי כץ: אני חושב שעניין הוראת השעה הוא דבר חמור ביותר.
יוסי כץ: קודם כל זאת טכניקה שקיימת במשפט הקונסטיטוציוני ובהסטוריה הקונסטיטוציונית העולמית באלף אלפי הבדלות.
יוסי כץ: בתקופת רפובליקת ויימר התפתחה טכניקה שנקראה בזמנו טכניקה של דרוגציה.
יוסי כץ: הטכניקה הזאת אמרה כך: נתקבל חוק מסויים והחוק הזה סותר את חוקת ויימר, ההוראה העיקרית ממשיכה להתקיים אבל לצידה בינתיים יש הוראה חדשה.
יוסי כץ: התחילו ויכוחים בתקופת ווימר האם הדבר הזה כשר, ורוב המשפטנים אמרו שכן, לא כולם.
יוסי כץ: הרבה שמו את הדגש על המימד של הזמניות שזה נותן לחוקה.
יוסי כץ: זאת אומרת יש לך מצד אחד חוקה שבה כתוב שכולם שווים, אבל לא יודעים שיש בספר החוקים הרבה הוראות שלמעשה מאפשרות את אי השיוויון.
יוסי כץ: כאשר היטלר קיבל את הסמכויות הרחבות שלו ב24- במרס 1933 זה היה בחוק כזה של הוראת שעה.
יוסי כץ: זאת היתה הוראת שעה מנומקת היטב, והיה אפילו כתוב 5 שנים.
יוסי כץ: האיש הזה שמר כל כך על החוק, שכעבור 5 שנים, במרס 1938, כינס את הריכסטג לחצי יום והעריך לעוד 5 שנים, וב43- כינס לעוד יום אחד והעריך לעוד 5 שנים, מהוראת שעה להוראת שעה.
יוסי כץ: כאילו החוקה של ויימר מ1919- עוד עמדה על תילה, אבל בינתיים הדברים התפתחו לכיוון אחר.
יוסי כץ: שוב אני אומר, באלף אלפי הבדלות, יש פה סכנה עצומה.
יוסי כץ: אתם, חברי הכנסת, עשויים או עלולים להתרגל לטכניקה מאוד נוחה כל אימת שיש בעיה שצצה הבא נעשה הוראת שעה.
יוסי כץ: ואז המחוקק מסתגל לטכניקה הזאת.
יוסי כץ: אם רוצים לעשות את זאת אז צריך איזה שהוא אומץ מינימאלי, ולהגיד: מילים אלה נמחקות.
יוסי כץ: ואז כל העניין הוא עדיין קצת מסריח אבל הוא די כשר.
יוסי כץ: הוראת שעה, דרך אגב, אינני בטוח שהיא תעמוד בבג"ץ, כי יש הפתעות בכנסת ויש גם הפתעות לפעמים בבית המשפט העליון, ויכול להיות שבית המשפט העליון "יקנה" את הדברים שאמרתי עכשיו, ויאמר: אם זאת החוקה, אי אפשר לעשות דברים כגון אלה".
יוסי כץ: הישיבה הופסקה בשעה 13:00  	 	 	                         אחרי כן רשמה שלומית כהן   הישיבה נתחדשה בשעה  14:45
יוסי כץ: חבר-הכנסת יורי שטרן, בבקשה.
יורי שטרן: הנסיון הפרלמנטרי שלי הוא רק של שלוש שנים, מבחינת הפעילות האישית שלי כחבר-כנסת, אבל עבדתי בכנסת כמה שנים כיועץ לוועדת העלייה והקליטה, הייתי גם בוועדות מטעם לשכות המסחר.
יורי שטרן: אני חושב שבכל השנים האלה לא ראיתי מעשה פרלמנטרי כל-כך אומלל כמו החקיקה הזאת.
יורי שטרן: גם מסיבות שקשורות לעצם התהליך החוקתי, מסיבות שקשורות לעקרונות החקיקה הזאת, וגם למעמדם של חברי-הכנסת בעיני עצמם בראש ובראשונה, אבל גם בעיני הציבור.
יורי שטרן: לדעתי יש כאן
יורי שטרן: ביזוי הכנסת שכמותו לא היה.
יורי שטרן: הרי בדיונים במליאת הכנסת, בקריאה הראשונה של החוק, קמו בזה אחר זה נציגי הקואליציה, ולעגו לחקיקה הזאת, זלזלו בה, עשו ממנה צחוק, כעסו עליה, ובסוף כולם הצביעו בעד.
יורי שטרן: כמו-כן, גם האנשים שמציגים את החוק הזה לחברי-הכנסת ולציבור, שר המשפטים, יו"ר ועדת החוקה, גם הם התבטאו נגדו.
יורי שטרן: זאת אומרת, יש כאן מעשה של אונס קבוצתי של חברי-הכנסת על-ידי הממשלה והעומד בראשה.
יורי שטרן: אני חושב שאנחנו עכשיו שותפים לאחת הפגיעות הקשות במעמד של המשטר פרלמנטרי במדינת-ישראל.
יורי שטרן: כי אינוס כזה על ידי הרשות המבצעת עוד לא היה, לדעתי.
יורי שטרן: בוודאי לא היה בנושא שהוא מיסודות החקיקה, וזה נושא חוקי היסוד.
יורי שטרן: אנחנו היום בנקודת הפתיחה אולי הטובה ביותר בתולדות מדינת-ישראל, מבחינת קבלת החוקה לישראל.
יורי שטרן: לא זכור לי, ואני בטוח שלא היתה כנסת אחרת שבה מספר כה רב של מפלגות הציע את נושא החוקה כאחד הנושאים המרכזיים במצע.
יורי שטרן: יש אהדה ציבורית שלא היתה לפני כן.
יורי שטרן: ודווקא בכנסת הזאת, דווקא בממשלה שרוב השותפים בה הם ממפלגות שדוגלות בחוקה, דווקא בממשלה הזאת פוגעים בעצם המעמד של חוקי יסוד, שהם חוקים שמהווים יסודות של החוקה במדינת-ישראל.
יורי שטרן: אני חושב שיש פה סתירה מהותית ביותר למגמה חוקתית ולמגמה ציבורית, מהחשובות שיש לנו היום.
יורי שטרן: פגיעה גם במחויבות של הממשלה הזאת, שכל המרכיבים החשובים בה, החל מ"ישראל אחת" ומרצ, התחייבו בעצם לעניין החוקה.
יורי שטרן: אני מציע מפה לעצם ההמלצות שבחוק, שהוא גם לדעתי יצור מאד מוזר מבחינה משפטית, כי זה עוד חוק יסוד ליד חוק יסוד: הממשלה הקיים, והוא בעצם יוצר שני חוקי יסוד בנושא הממשלה, כאשר באחד כתוב 18 שרים ובשני כתוב עד 24 שרים.
יורי שטרן: מהות השינוי הוא ביטוי של אותן נסיבות מרכזיות, שלמענן חוקק חוק יסוד: הממשלה ונכנס בו המספר המירבי של חברי הממשלה שמותרים לכל ממשלה בישראל.
יורי שטרן: הרעיון היה להגביל את השיקולים הטקטיים, את השיקולים הקואליציוניים, את שרירות ליבם של הרוב בכנסת.
יורי שטרן: לשנות את ההגבלה הזאת ברוב קולות זה לעשות צחוק מעצם הרעיון המרכזי, כי לכל ממשלה יש רוב בכנסת.
יורי שטרן: כל ממשלה יכולה לשנות את המספר בחוק, ואז בכנסת הבאה אולי נגיע לממשלה שתחליט שהיא צריכה 28 שרים.
יורי שטרן: ממשלה אחריה יכולה להחליט על 30 שרים.
יורי שטרן: אנחנו מגיעים לידי אבסורד.
יורי שטרן: הצעתי הצעה והסתייגויות, שכל שנה יתווספו עוד שני שרים, למה לא? אין כל הגבלה, עד 120.
יורי שטרן: יש גם סעיף מוזר על מספר חברי הקבניט הבטחוני.
יורי שטרן: הרי עצם הרעיון של הקבינט הבטחוני זה קבינט מצומצם, שהוא באופן אופרטיבי ודיסקרטי דן בענייני בטחון.
יורי שטרן: כתוב שזה עד מחצית משרי הממשלה, שזה מבטא, במיוחד בממשלה של 24 שרים, את כל המשמעות של קבינט הבטחון ועושה את החברות בו לעניין של ג'ובים במקום נושא עקרוני וענייני.
יורי שטרן: אני מציע שמספר החברים בקבינט הבטחוני לא יעלה על מספר השרים בממשלה.
יורי שטרן: אני חושב שההגבלה הזאת היא ממש ברוח החוק המוצע.
יורי שטרן: יש פה גם פגם מאוד יסודי בעצם העובדה שניתן לקואליציה לחלק לעצמה בונוסים.
יורי שטרן: הציבור זעם על חברי-הכנסת על כך שהם מוכנים לקחת תוספת שכר שמגיעה להם לפי הנהלים ולפי הנוסחאות שגובשו בוועדה חיצונית.
יורי שטרן: אבל לא ניתנה היום לכנסת סמכות להחליט על שכרם של חברי הכנסת, כי כולם מבינים שהדבר הזה הוא פגום ביסודו.
יורי שטרן: הרי לא ייתכן שחבר-כנסת חליט לעצמו כמה הוא יקח מהקופה הציבורית.
יורי שטרן: אז למה לממשלה מותר היום לחלק כבונוסים עוד שש משרות של שרים ועוד שלוש משרות של סגני שרים?
יורי שטרן: הרי זאת גם פגיעה ביושר של חברי-הכנסת.
יורי שטרן: זה לקחת כסף מהקופה הציבורית על ידי סמכות, שבאופן פורמלי כביכול ישנה לחברי הכנסת, אבל במהות של כל השינויים שחלו בשנים האחרונות במה שנוגע לנוהלי קביעת שכרם ומספר השרים וכדומה, היו הגבלות.
יורי שטרן: פה אנחנו מגיעים לתהליך שהוא מסריח וספק כשר.
יורי שטרן: אפשר לראות את הממשלה משתי זוויות לגמרי שונות.
יורי שטרן: אפשר לראות בממשלה כוח קדמי של השלטון שבא לבצע מדיניות.
יורי שטרן: הכוח הזה צריך להיות כוח יעיל, כוח מאורגן היטב, הוא צריך לבצע מדיניות מסויימת ולנצל את משאבי האומה לטובת מטרות אלה או אחרות.
יורי שטרן: לממשלה כזאת יש הגבלות מכל הצדדים.
יורי שטרן: המבנה שלה איננו דבר שרירותי, אך ורק של מיקוח קואליציוני.
יורי שטרן: יש מאחוריו גם הגיון מינהלי, איזושהי בדיקה יסודית של תהליכי קבלת ההחלטות כדי שהעסק הזה יתפקד.
יורי שטרן: לעומת זאת אפשר לראות את הממשלה כקופה שכבשו אותה אלה שהגיעו לשלטון, ואז הם מחלקים אותה.
יורי שטרן: זווית ראייה זאת היא מקובלת מאוד במדינות העולם השלישי.
יורי שטרן: הרי כל צ'יף ברפובליקות הבננות מתנהג כך.
יורי שטרן: הוא מגיע לקופה ומחלק אותה, וזה שאחריו הורג את הקודם ומחלק בין אנשים אחרים.
יורי שטרן: מדינת-ישראל ראתה את עצמה כמדינה שקצת התקדמה לכיוון האירופאי וניסתה לפחות לבנות לעצמה גם תדמית וגם משטר שראויים למדינה מתקדמת.
יורי שטרן: במקרה של החקיקה הזאת מוצע לראות שוב בממשלה כלי לחלוקת הקופה הציבורית לטובתם של השותפים.
יורי שטרן: לכן לא מפתיע שהממשלה הזאת מורכבת ממרכיבים שמנוגדים בתכלית מבחינה אידיאולוגית ופוליטית.
יורי שטרן: יושבים בה מרצ וש"ס ואגודת ישראל והמפד"ל.
רחמים מלול: זה מתוך ראיית המחר.
יורי שטרן: לא, זה מתוך הבנת המחנה המשותף היחידי, שהוא חלוקת הכסאות.
יורי שטרן: ומי שמוכן להשתתף בחלוקה נכנס פנימה, ואז לא אכפת לו איך ישתנו חוקי יסוד ומה תהיה התדמית של המחוקק הישראלי בעיני הציבור.
יורי שטרן: החשוב הוא הצרכים המיידיים בחישובים טקטיים לשנות את יסודות המשטר במדינה.
יורי שטרן: לכן אני מציע לקבל את ההסתייגויות שלנו, להביא את הצעות החוק האלה עד לאבסורד ולהפיל את החקיקה הזאת במליאת הכנסת.
יוסי כץ: תודה רבה על דבריך המלומדים.
יוסי כץ: מאחר שדוברי האופוזיציה לא הגיעו לישיבה, אני מבין מכך שהם ויתרו על זכות הדיבור, ולפיכך אני נועל את הדיון.
יוסי כץ: הדיון יתחדש בשעה 17:00, אחרי דברי ראש הממשלה וראש האופוזיציה במליאה, ולא מוקדם מהשעה 17:00.
יוסי כץ: זאת מתוך הנחה, שראש האופוזיציה דובר בצמוד לדברי ראש-הממשלה.
יוסי כץ: הישיבה הופסקה בשעה 15:15 אחרי כן רשמה סיגל גורדון (לפני כן רשמה שכ) הישיבה נתחדשה בשעה 17:00.
יוסי כץ: רבותי, אני מחדש את הישיבה, אני מבקש מהתקשורת לצאת.
יוסי כץ: ראשית, אני מודה לחברי הוועדה שהגענו עד הלום.
יוסי כץ: אני רוצה לדווח לחברי הוועדה שלא נכחו בזמן סקירתם של המומחים, לא נסקור את כל מה שהם אמרו, אבל אני רוצה לומר לכם, אני התרשמתי לפחות משני דברים.
יוסי כץ: האחד, שני המומחים למעשה, ובאופן חריף מאוד, פרופסור קליין, מתחו ביקורת על הרעיון של שינוי חוק יסוד: הממשלה, בדרך של הוראת שעה.
יוסי כץ: השני, בלי לחוות עמדה בעד או נגד הרחבת הממשלה, נדמה לי ששני הפרופסורים היו בדעה, שאם יתקבל איזשהו תיקון, מבחינה קונסטיטוציונית עדיף שיתקבל תיקון שמוחק את הסעיף שלא מופיעים בחוקות אחרות.
יוסי כץ: אבל לא קיבלתי בקשה לשינוי הענין הזה, זה כלול בהסתייגויות של כמה מחברי הוועדה.
יוסי כץ: דבר נוסף, אני מבקש להודיע, שחברת הכנסת לבני בשם קבוצת לבני, הודיעה על מחיקת הצעת התיקון לסעיף 1 בעמוד 4.
יוסי כץ: מחקתי רק את קבוצת לבני משום שחברת הכנסת ענת מאור לא הודיעה לי על כך שהיא מבקשת לבטל, כלומר, היא נשארת כמציעה.
יוסי כץ: כפי שאמרתי קודם, בזמן שראש הממשלה ויושב ראש האופוזיציה ידברו, תהיה הפסקה.
יוסי כץ: כמו כן, גם בזמן ההצבעות.
מיכאל איתן: קבוצת לבני היא קבוצה רב סיעתית.
ציפי לבני: קבוצת לבני היא לא קבוצה סיעתית, היא קבוצה רק של חברי ליכוד.
ציפי לבני: צחי הנגבי, ראובן ריבלין, מיכאל איתן ויובל שטייניץ, הם רק חברי ליכוד.
ציפי לבני: קבוצת שרון לעומת זאת היא קבוצה רב סיעתית הכוללת את אביגדור ליברמן, יורי שטרן, מיכאל נודלמן ואליעזר שטרן.
אופיר פינס-פז: הליכוד מיוצג בוועדה על ידי שלושה חברים וכאן יושבים חמישה חברים.
יוסי כץ: חבר הכנסת נווה הודיע, שהוא לא משתתף בהצבעה אלא אם יחסר חבר הוא יחליף את מקומו.
יוסי כץ: כלומר, חבר הכנסת הנגבי, חבר הכנסת שטייניץ וחברת הכנסת לבני משתתפים בהצבעה.
יוסי כץ: חבר הכנסת אופיר פינס, מי משתתף בהצבעה מטעם סיעת ישראל אחת?
אופיר פינס-פז: מטעמנו משתתפים בהצבעה: נואף מסאלחה, יעל דיין, יוסי כץ ואופיר פינס.
מיכאל איתן: אדוני היושב ראש, אני רוצה להסב את תשומת לבך לגבי החומר שמונח לפנינו.
מיכאל איתן: זה רשום בפרוטוקול.
מיכאל איתן: מה שאני אומר נאמר אתמול והוא קיבל חיזוק מדברי היועץ המשפטי שיושב לידך.
מיכאל איתן: הגשנו הצעות לתיקון הצעת החוק וביקשנו לסווג אותם לפי מספר קריטריונים, לקיים דיון נפרד לפני שמביאים אותם להצבעה כאשר היו כמה קריטריונים.
מיכאל איתן: קריטריון אחד, היועץ המשפטי אמר, אם אגיע למסקנה שאין הצעות לתיקון חוק שיש בהן ביזוי בנוסח, אני אבקש מכם להוריד אותן.
מיכאל איתן: יהיו הצעות אחרות שאגדיר אותן כהצעות תיקון לחלופין וחילופי חלופין.
מיכאל איתן: יהיו גם הצעות אחרות שאני אאשר.
מיכאל איתן: התקיים כאן ויכוח קטן, אבל אני מניח ששכנעתי או לא, אבל היתה הבנה בינינו כדלקמן:
מיכאל איתן: הצעות לתיקון חוק שמהוות חלופין וחילופי חלופין אינן מקנות זכות הנמקה במליאה וגם לא בוועדה.
מיכאל איתן: אבל אי אפשר להוריד אותן מאחר שהן כן נושא להצבעה.
מיכאל איתן: אם אני טועה בענין הזה, אני מבקש לקיים על זה בירור משפטי כי אני חושב שהעמדה שלי יצוקה חזק בתוך תקנון הכנסת ובנוהג שקבע ונאמר מפורשות, שלא תינתן זכות הנמקה.
מיכאל איתן: כך היה נהוג תמיד.
מיכאל איתן: אני הנצחתי את הענין הזה כאשר הסתמכתי על דוד ליבאי כאשר אתם הייתם באופוזיציה.
מיכאל איתן: דוד ליבאי חידש את הענין.
מיכאל איתן: הרשימה שלהלן פוזרה כאן ושאלתי, מה קרה עם כל הערימה שהבאתי?
מיכאל איתן: את תהליך המיון הפנימי לא ביצענו, מה עשיתם עם כל ההצעות לתיקון שלי?
מיכאל איתן: שלמה שהם אמר, מוסכם עלי שמה שאתה מניח כרגע היא טיוטה.
מיכאל איתן: אני לתומי הבנתי, שיש הבנה שזאת הרשימה שהוא מציע, וננסה להפוך את הטיוטה למשהו שיהיה מוסכם ועליו תהיה הצבעה.
מיכאל איתן: התהליך הזה לא התחרש ואני מרגיש עצמי יתום.
מיכאל איתן: איפה הטיוטה שלי?
דני נוה: זה רלוונטי גם לגבי ההסתייגויות שאני הגשתי.
דני נוה: אני הגשתי הסתייגויות לוועדה והתייחסתי לכך ברצינות.
דני נוה: הגשתי הסתייגויות שהן לא כדרך בדיחה כי אני מבין שמקובל בכנסת שכחלק מהפיליבסטר חלק מההסתייגויות הן ענין של הומור והיתול.
דני נוה: אני פותח את הרשימה ואני מגלה שההסתייגויות שלי לא מופיעות כאן.
דני נוה: השאלה היא, מה הרעיון בכך שחבר כנסת מגיש הסתייגויות, מגיעים להצבעה והן לא מופיעות?
צחי הנגבי: אני גם מחפש את ההסתייגויות שלי.
צחי הנגבי: כתבתי בכתב ידי 18 עמודי הסתייגויות ואני לא מוצא מתוך כל ההסתייגויות האלה אפילו אחת מתוך 50 ההסתייגויות שלי.
שלמה שהם: משנתקבלו כל ההסתייגויות בתוך החבילה הגדולה הזאת, פניתי לחבר הכנסת מיכאל איתן כמי שאמר שהוא מייצג את המסתייגים ואז אמרתי שלושה דברים.
שלמה שהם: האחת, שאני מבקש להוריד את כל ההסתייגויות המבזות.
שלמה שהם: אמרתי גם, שהסתייגויות חלופיות, כיוון שהן אינן מקנות זמן דיבור וגם יש בהן למעשה ביזיון, הן אינן מקנות זמן דיבור ולכן אני מבקש להוריד אותן.
שלמה שהם: בעצם התנהל מעין משא ומתן ביני ובין מר איתן, שבסיומו של המשא ומתן אמר מר איתן כך: אני מוכן לוותר על ההצעות המבזות והחלופיות ובלבד שלכל חבר ועדה יהיו לפחות 50 הסתייגויות.
שלמה שהם: אלה הדברים שהוא אמר.
שלמה שהם: יושב ראש הוועדה אמר, שמי שאינו חבר ועדה וסיעתו מיוצגת בוועדה, לכאורה אפשר לשלול את אפשרות ההסתייגות.
שלמה שהם: עוד הוא אמר, אנחנו מגבילים זאת ל- 15 הסתייגויות.
שלמה שהם: מתוך ההסתייגויות שניתנו, כולל של מר דני נוה, של מר הנגבי ושל כולם, לקחנו הסתייגויות -בעיני לפחות - שיותר נראות ולא מבזות.
דני נוה: איך אפשר לעשות זאת מבלי לשאול את חבר הכנסת שהגיש את ההסתייגויות?
שלמה שהם: אם חבר הכנסת איתן מייצג אתכם אז הוא ייצג אתכם.
שלמה שהם: אגב, הנייר שלפני
שלמה שהם: כם נראה מסמך קטן אבל מודפסים כאן 17 עמודים משני הצדדים וזה כמעט מכסה חלק מהדברים.
שלמה שהם: הוא כמובן לא מחלק את חלקן של החלופיות והוא איננו מכסה את ההסתייגויות שחשבנו שהן מבזות.
שלמה שהם: היה לי ויכוח גדול עם הממונה על נוסח החוק, היא עמדה על כך, שבהצעת החוק, שם החוק יהיה כתוב אהוד ברק.
שלמה שהם: פעלתי בהסכמה עם חבר הכנסת איתן, משסברתי שהוא מייצג את המסתייגים בחוק הזה, את אותה קבוצה שנמצאת כאן כקבוצת שרון וקבוצת לבני.
שלמה שהם: עם קבוצת לבני ניהלנו שיחה באופן אישי.
מיכאל איתן: אני רוצה להבין את הדברים.
מיכאל איתן: אתה טוען שהסכמתי אי פעם ונתתי לך מנדט, על דעת עצמך, על פי שיקול דעתך, להחליט מה מבזה ומה לא?
מיכאל איתן: האם מישהו יאמין כאן שאני נותן למישהו להחליט בשבילי מה מבזה ומה לא.
שלמה שהם: אתה אמרת, שאתה יורד מההצעות החלופיות ומההצעות המבזות כל עוד יהיו 50 הסתייגויות.
מיכאל איתן: אדוני היועץ המשפטי, עם כל הכבוד לך, אני מניח לטובתך שהיתה אי הבנה.
מיכאל איתן: עוד לא מאוחר, עוד לא נעשה שום דבר, אני מודיע לך, ראשית, לא יעלה על הדעת שאתה תחליט בשבילי מבלי ליידע אותי.
מיכאל איתן: בחיים שלי לא הסכמתי לתת מנדט כזה לאף אחד.
מיכאל איתן: אתה תפעיל את שיקול דעתך ותחליט בשבילי מה מבזה ומה לא?
יוסי כץ: חבר הכנסת איתן, שמעתי אותך, בהפסקה נקיים בירור לגבי הנושא הזה, נצביע על ההסתייגויות האלה.
מיכאל איתן: לא בא בחשבון.
יוסי כץ: אין ספק שההסתייגויות שרשומות כאן הן הסתייגויות שהוגשו.
יוסי כץ: על כך אין מחלוקת.
יוסי כץ: אתה טוען, חבר הכנסת הנגבי טוען, חבר הכנסת נוה טוען, שהיו הסתייגויות שלנו שמישהו מחק אותם שלא על פי הסכמתנו.
יוסי כץ: אנחנו נצביע על אלה, אני מעריך שאני לא אספיק את כל ההסתייגויות עד להפסקה הבאה, אני אשקול ואבחן פעם נוספת את הטענה שלכם.
יוסי כץ: אני אאפשר לך לטעון את הטיעון שלך, כרגע מונחת לפני ההסתייגויות האלה.
מיכאל איתן: אבל הוא אומר שזאת טיוטה.
מיכאל איתן: גם עכשיו הוא אומר שזאת טיוטה, למה צריך להצביע על טיוטה?
שלמה שהם: כאשר הנייר הכחול היה לפני כן, בנייר הכחול עדיין לא היו 50 הסתייגויות, לכן אמרתי שזאת טיוטה.
שלמה שהם: מר איתן, אמרת לי שתסכים ל- 50 הסתייגויות?
מיכאל איתן: אל תתפוס אותי במודה במקצת ותעשה מודה בהכל.
מיכאל איתן: אמרתי, שאהיה מוכן להגיע אתך לסיכום על 50 הסתייגויות, אבל, עם כל הכבוד, אתה לא הכתובת לנהל את המשא ומתן, המשא ומתן פוליטי.
מיכאל איתן: אמרתי לו, נשב ביחד, אראה את הערימה ואחליט מה אני רוצה.
מיכאל איתן: אתה מחליט בשבילי איזה הסתייגויות?
מיכאל איתן: אתה עושה אתי הסכמים?
יוסי כץ: רבותי, אני מפסיק את הדיון כרגע, ראש הממשלה עומד לעלות לדוכן על מנת לנאום.
יוסי כץ: הדיון יתחדש מייד בתום נאומו של ראש הממשלה ועד אז נלבן את הענין.
יוסי כץ: הישיבה התחדשה בשעה 18:00.
יוסי כץ: רבותי, אני פותח בהצבעות.
יוסי כץ: סיכמתי עם חבר הכנסת איתן, שהוא יסמן בחדר הסמוך מה מתוך הרשימה הגדולה הוא מציע להצבעה.
יוסי כץ: רבותי, אנחנו מתחילים בהצבעות.
יוסי כץ: אנחנו מצביעים על ההסתייגות הראשונה לשם החוק: חברי הכנסת אריאל שרון, סילבן שלום, משה קצב, לימור לבנת, מאיר שטרית, גדעון עזרא, נעמי בלומנטל, עוזי לנדאו, ראובן ריבלין, דני נוה, צחי הנגבי, מיכאל איתן, יהושע מצא, משה ארנס, אברהם הירשזון, ציפי לבני, איוב קרא, יובל שטייניץ, חנן פורת, בני אלון, מיכאל קליינר, אביגדור ליברמן, יורי שטרן, מיכאל נודלמן, ואליעזר כהן (להלן - קבוצת שרון) וחבר הכנסת דוד טל מציעים: במקום השם יבוא "הצעת חוק יסוד: הממשלה (הגדלת מספר חברי הממשלה וסגני השרים בתקופת כהונתה של הכנסת השש עשרה)".
יוסי כץ: מי בעד הצעת התיקון ירים את ידו.
יוסי כץ: הצבעה בעד ההסתייגות של קבוצת שרון וחבר הכנסת ד' טל לשם החוק - 4 נגד - 6 נמנעים - אין ההסתייגות לשם החוק לא נתקבלה.
יוסי כץ: ההצעה לא התקבלה והיא תרשם כהסתייגות.
יוסי כץ: חבר הכנסת רחבעם זאבי מציע: במקום השם יבוא "הצעת חוק יסוד: הממשלה (בזבוז תקציב המדינה בשל מספר חברי הממשלה וסגני השרים בתקופת כהונתה של הכנסת החמש עשרה)".
יוסי כץ: הצבעה בעד ההסתייגות של חבר הכנסת ר' זאבי לשם החוק - 4 נגד - 6 נמנעים - אין ההסתייגות לשם החוק לא נתקבלה.
יוסי כץ: ההצעה לא התקבלה.
יוסי כץ: חבר הכנסת אחמד טיבי מציע: במקום השם יבוא "הצעת חוק יסוד: הממשלה (שמירת שלמות הרכב הסיעות שהביעו את אמונן בממשלה)".
יוסי כץ: מי בעד ההצעה של אחמד טיבי, ירים את ידו.
יוסי כץ: הצבעה בעד ההסתייגות של חבר הכנסת א' טיבי - 4 נגד - 6 נמנעים - אין ההסתייגות לשם החוק לא נתקבלה.
יוסי כץ: חבר הכנסת פינס ביקש ממני שלא להצביע על כל ההצעות של חברי הכנסת מהקואליציה כהסתייגות אלא להעבירן למליאה.
יעל דיין: למעט בהסכמה, הסתייגות שלי שמופיעה בעמוד 7.
יוסי כץ: אם כך, ההסתייגות של חברי הכנסת אלי גולדשמידט, אבי יחזקאל ויעל דיין - עוברת למליאה.
יוסי כץ: חברי הוועדה, האם מקובלת עלינו הבקשה הזאת, שההסתייגויות או הצעות התיקון של חברי הקואליציה עוברת לדיון במליאה כהסתייגויות למעט תיקון של הצעה של חברת הכנסת יעל דיין?
דני נוה: אנחנו נשמח מאוד אם תצביעו כאן על הצעה שאתם עצמכם הגשתם כאן במליאת הוועדה.
יוסי כץ: חברי הכנסת יוסף לפיד, אברהם פורז, יהודית נאות, יוסף פריצקי, אליעזר זנדברג וויקטור בריילובסקי (להלן- קבוצת לפיד) מציעים: במקום השם יבוא "הצעת חוק יסוד: הממשלה (הוצאה כספית מיותרת בשל מינוי שרים וסגני שרים)".
יוסי כץ: הצבעה בעד ההסתייגות של קבוצת לפיד לשם החוק - 2 נגד - 4 נמנעים - אין ההסתייגות לשם החוק לא נתקבלה.
יוסי כץ: ההצעה לא נתקבלה.
יוסף לפיד: אדוני היושב ראש, אני אולי לא בתבונה כי לא הייתי בתחילת הישיבה.
יוסף לפיד: אנחנו הגשנו 70 הסתייגויות.
יוסף לפיד: על סמך מה החליט היועץ המשפטי להכניס רק 10 הסתייגויות ולא עוד 60 הסתייגויות?
יוסי כץ: הנושא נבדק.
יוסי כץ: רבותי, פנה אלי חבר הכנסת אופיר פינס וביקש, שכל ההצעות לתיקון של חברי הקואליציה יהפכו להסתייגויות ולא תתקיים עליהן הצבעה.
יוסי כץ: האם זה מקובל עליכם?
מיכאל איתן: אני תומך בהצעה, אבל אני מבקש שיירשם בפרוטוקול שזה לא תקדים, אלא באופן עקרוני, גם לאופוזיציה יש מעמד בשאלה האם יצביעו על הסתייגות גם של חברי הקואליציה וגם להפך.
מיכאל איתן: הפעם אני מסכים אבל זה לא תקדים.
יוסי כץ: אני מוכן להסכים שזה לא יהווה תקדים.
יוסי כץ: בהצעת החוק הזאת, הצעות לתיקון שהגישו חברי הקואליציה לא תאושרנה ותעבורנה כהסתייגות, כולן כמקשה אחת למעט הצעתה של חברת הכנסת יעל דיין.
יוסי כץ: הצבעה בעד ההחלטה להעביר את ההצעות לתיקון של חברי הקואליציה למליאה כהסתייגות - רוב נגד - אין נמנעים - אין ההחלטה שהצעות לתיקון של חברי הקואליציה יעברו כהסתייגות למליאה - נתקבלה.
יוסי כץ: ההצעה נתקבלה.
יוסי כץ: אני אעבור על ההצעות, והצעה שחלה עליה ההחלטה אני אומר: על כך חלה ההחלטה.
יוסי כץ: חברי הכנסת סאלח טריף ויעל דיין מציעים: על הסעיף הזה חלה ההחלטה האחרונה שלנו.
יוסי כץ: חברי הכנסת עמיר פרץ וחיים כץ (להלן - קבוצת פרץ) מציעים: במקום השם יבוא "הצעת חוק יסוד: הממשלה (בזבוז כספי ציבור במסווה של אחדות העם)".
יוסי כץ: מי בעד ההצעה ירים את ידו.
יוסי כץ: הצבעה בעד ההסתייגות של קבוצת פרץ לשם החוק - 4 נגד - 6 נמנעים - אין ההסתייגות לשם החוק לא נתקבלה.
יוסי כץ: חברי הכנסת טלב אלסאנע, עבד-אלמאלכ דהאמשה, האשם מחאמיד, תאופיק חטיב ומוחמד כנעאן (להלן - קבוצת אלסאנע) מציעים: במקום השם יבוא "הצעת חוק יסוד: הממשלה (מספר חברי הממשלה וסגני השרים)".
יוסי כץ: הצבעה בעד ההסתייגות של קבוצת אלסאנע לשם החוק - מיעוט נגד - רוב ההסתייגות לשם החוק לא נתקבלה.
יוסי כץ: חברי הכנסת מוחמד ברכה, תמר גוז'נסקי ועיסאם מח'ול (להלן - קבוצת ברכה) מציעים: במקום השם יבוא "הצעת חוק יסוד: הממשלה (הגדלת מספרי חברי הממשלה וסגני השרים בתקופת כהונתה של ממשלת ברק)".
יוסי כץ: הצבעה בעד ההסתייגות של קבוצת ברכה לשם החוק - מיעוט נגד - רוב נמנעים - אין ההסתייגות לשם החוק לא נתקבלה.
יוסי כץ: חבר הכנסת אברהם רביץ מציע: במקום השם יבוא "הצעת חוק יסוד: הממשלה (מספר חברי הממשלה וסגני השרים)".
יוסי כץ: רבותי, מי בעד ההצעה ירים את ידו.
יוסי כץ: הצבעה בעד ההסתייגות של חבר הכנסת א' רביץ לשם החוק - מיעוט נגד - רוב נמנעים - אין ההסתייגות לשם החוק לא נתקבלה.
יוסי כץ: חבר הכנסת עזמי בשארה מציע: במקום "כהונתה של הכנסת החמש עשרה" יבוא "כהונתה של הכנסת החמש עשרה ובתקופת כהונתה של הכנסת השש עשרה".
יוסי כץ: הצבעה בעד ההסתייגות של חבר הכנסת ע' בשארה לשם החוק - מיעוט נגד - רוב נמנעים - אין ההסתייגות לשם החוק לא נתקבלה.
יוסי כץ: חברי הכנסת ציפי לבני, צחי הנגבי, ראובן ריבלין, מיכאל איתן ויובל שטייניץ (להלן - קבוצת לבני) מציעים: במקום השם יבוא "הצעת חוק יסוד: הממשלה (תיקון - אהוד ברק)".
יוסי כץ: הצבעה בעד ההסתייגות של קבוצת לבני לשם החוק - 3 נגד - רוב נמנעים - אין ההסתייגות לשם החוק לא נתקבלה.
יוסי כץ: על הצעת התיקון שלי חלים הדברים שנאמרו קודם.
יוסי כץ: על הצעת התיקון של חבר הכנסת פינס חלה אותה החלטה.
יוסי כץ: אנחנו מצביעים עכשיו לשם החוק כהצעת הוועדה.
יוסי כץ: הצעת חוק יסוד: הממשלה, מספר חברי הממשלה וסגני השרים בתקופת כהונתה של הכנסת החמש-עשרה.
יוסי כץ: הצבעה בעד הצעת חוק הממשלה, מספר חברי הממשלה וסגני השרים בתקופת כהונתה של הכנסת החמש-עשרה, כהצעת הוועדה - רוב נגד - מיעוט נמנעים - אין הצעת חוק הממשלה כהצעת הוועדה נתקבלה.
יוסי כץ: אנחנו עוברים לסעיף הבא: סעיף 1.
יוסי כץ: על הצעתם של חברי הכנסת יוסי כץ ודליה רבין פילוסוף חלה ההחלטה להעביר למליאה כהסתייגות.
שלמה שהם: אני רוצה להזכיר שוב, שנאמר פה כי אם ההסתייגות תתקבל, שם החוק ישונה בהתאם.
יוסי כץ: קבוצת לבני בעמוד 3 - נמחק.
יוסי כץ: אותו הדין בעמוד 4 למעלה.
שלמה שהם: קבוצת לבני, אתם חוזרים בכם גם מההסתייגות הראשונה?
ציפי לבני: לא, אני אדייק, אנחנו לא מגישים את ההסתייגות הזאת מלכתחילה.
יוסי כץ: רבותי, אנחנו עוברים לעמוד 4 באמצע, לסעיף 1 (רישא).
יוסי כץ: קבוצת שרון, קבוצת פרץ וחבר הכנסת דוד טל מציעים: במקום "הכנסת החמש עשרה" יבוא "הכנסת השש עשרה".
אופיר פינס-פז: על חבר הכנסת דוד טל חלה ההחלטה כמו על חברי הקואליציה.
יוסי כץ: נכון.
יוסי כץ: הצבעה בעד ההסתייגות של קבוצת שרון וקבוצת פרץ לסעיף 1 (רישא) - 4 נגד - 6 נמנעים - אין ההסתייגות לסעיף 1 (רישא) לא נתקבלה.
יוסי כץ: קבוצת לבני מציעה: במקום "בתקופת" יבוא "לתקופת".
יוסי כץ: מי בעד?
יוסי כץ: הצבעה בעד ההסתייגות של קבוצת לבני לסעיף 1 (רישא) - 4 נגד - 6 נמנעים - אין ההסתייגות לסעיף 1 (רישא) לא נתקבלה.
נואף מסאלחה: אדוני היושב ראש, חבר הכנסת חנן פורת אינו חבר הוועדה ולכן אין לו זכות הצבעה.
חנן פורת: חבר הכנסת אופיר פינס-פז פנה אלי והודיע לי, שכל עוד אין שינוי אחר אני חבר בוועדה על חשבון מפלגת העבודה.
אופיר פינס-פז: יש פה אי הבנה, אני פניתי ואני עדיין פונה ל"איחוד הלאומי" לקבל את המקום בוועדה על חשבון "ישראל אחת".
אופיר פינס-פז: פניתי ליו"ר סיעת האיחוד הלאומי, חבר הכנסת זאבי.
אופיר פינס-פז: פניתי אליו שלוש פעמים, כולל היום בוועדת הכנסת וביקשתי ממנו תשובה, האם הוא מוכן לאייש את המקום, והוא אמר לי: אני אחזיר תשובה במועד אחר.
אופיר פינס-פז: חבר הכנסת פורת, איוש מקום מצריך הודעה של ועדת הכנסת דרך המליאה.
אופיר פינס-פז: תחליטו שאתם רוצים, אני אכבד את ההחלטה.
חנן פורת: ברשות
חנן פורת: כם, אני רוצה למסור הודעה על מנת להעמיד את הדברים על דיוקם.
חנן פורת: אנחנו תבענו לקבל בזכות ולא בחסד חברות בוועדת חוקה, חוק ומשפט.
חנן פורת: את הדברים הללו העמדנו גם בדיון שהתקיים בוועדת הכנסת וגם בדיון שהיה לנו עם יושב ראש הבית, והוא הצדיק את בקשתנו.
חנן פורת: בינתיים, עד שהענין הזה יסודר, סברתי לתומי, שההצעה של "ישראל אחת", שאנחנו נהיה נציגים מטעמם בוועדה הזאת תקפה ועומדת.
חנן פורת: כך גם הצגתי את הדברים האלה בפני חבר הכנסת פינס.
חנן פורת: אני מצטער מאוד - זה גם לא לכבוד הבית ולא לכבוד הוועדה הזאת - שאין אף נציג מטעמנו, בזכות ולא בחסד, כמו בוועדת כספים או בוועדות האחרות.
יוסי כץ: אין זה מתפקידי להיכנס לנושא הזה.
יוסי כץ: אנחנו ממשיכים.
יוסי כץ: קבוצת אלסאנע וחבר הכנסת אחמד טיבי מציעים: המילים "בתקופת כהונתה של הכנסת החמש עשרה" יימחקו.
יוסי כץ: הצבעה בעד ההסתייגות של קבוצת אלסאנע וחבר הכנסת א' טיבי לסעיף 1 (רישא) - מיעוט נגד - רוב נמנעים - אין ההסתייגות לסעיף 1 (רישא) לא נתקבלה.
יוסי כץ: על הצעתם של חברי הכנסת אלי גולדשמידט ויעל דיין חלה ההחלטה שההסתייגות תעבור למליאה.
יוסי כץ: חברי הכנסת יוסף לפיד ויהודית נאות מציעים: המילים "בתקופת כהונתה של הכנסת החמש עשרה" - יימחקו.
יוסי כץ: הצבעה בעד ההסתייגות של חברי הכנסתי' לפיד ו-י' נאות לסעיף 1 (רישא) - מיעוט נגד - רוב נמנעים - אין ההסתייגות לסעיף 1 (רישא) לא נתקבלה.
יוסי כץ: על הצעתם של חברי הכנסת אבי יחזקאל ואופיר פינס-פז חלה ההחלטה שלנו.
יוסי כץ: ההחלטה חלה גם על הצעתם של חברי הכנסת אברהם רביץ ויוסי כץ.